Bitovnja
Bitovnja je planina u Bosni i Hercegovini, 10 km sjeverno od Konjica. Prema istoku se nastavlja na Ivan-planinu, a prema sjeverozapadu i zapadu na Pogorelicu i Zec-planinu. Ona je hidrografsko razvođe između crnomorskog i jadranskog sliva. Na njoj je izvorište rijeke Željeznice i Crne rijeke koje pripadaju slivu Bosne (crnomorski sliv) te Trešanica i Kraljušćice, pritoka Neretva odnosno Jablaničkog jezera (jadranski sliv). Najviši vrh je Čadori (1700 m). Planina je bogata vodom i mnogobrojnim izvorima. Do visine od 1500 m ima mješovite i crnogorične šume, a na najviši dijelovi su pašnjaci.